Τραγέλαφος

O Τραγέλαφος είναι γένος μεσαίου έως μεγάλου μεγέθους ελικόκερων αντιλοπών, που ζουν αποκλειστικά στην Αφρική, κυρίως στο υποσαχάριο τμήμα της. Κατατάσσονται στην οικογένεια των βοοειδών, και οι πιο στενοί συγγενείς του είναι οι ταυρότραγοι (Taurotragus sp.). Το γένος περιλαμβάνει 8 είδη.  

 Συστηματική ταξινόμηση και ονοματολογία 
Το γένος τραγέλαφος ανήκει στην φυλή Στρεψικεροτίνι της οικογένειας των βοοειδών. Αποτελεί αδελφικό γένος με το γένος Ταυρότραγος, το οποίο περιλαμβάνει τις μεγαλύτερες αντιλόπες του κόσμου. Το γένος αναγνωρίστηκε πρώτη φορά από τον Γάλλο ζωολόγο Ανρί Μαρί Ντυκροτέ ντε Μπλένβιλ (Henri Marie Ducrotay de Blainville) το 1816. 

Η ονομασία τραγέλαφος είναι ελληνικής προέλευσης, καθώς προκύπτει από τη συγχώνευση των λέξεων τράγος και έλαφος.

 Μορφολογία 
Τα είδη έχουν πανομοιότυπο σχέδιο σώματος και χρώμα. Το μέγεθός τους κυμαίνεται από 1 έως 2,5 μέτρα. Το σώμα τους είναι στιβαρό, και κάθετα αυτού «στάζουν» λευκές ρίγες, που φτάνουν τις 11 με 12 σε αριθμό. Στα περισσότερα είδη, υπάρχουν μακριές τρίχες στο λαιμό, τα πόδια και τη ράχη. Παρουσιάζουν έντονο σεξουαλικό διμορφισμό, καθώς τα αρσενικά είναι μεγαλύτερα και πιο εντυπωσιακά από τα θηλυκά και μόνο αυτά έχουν κέρατα. Εξαίρεση αποτελεί το μπόνγκο, που και τα αρσενικά και τα θηλυκά είναι ίδια (έχουν και τα δύο κέρατα). Τα κέρατα είναι ελικοειδή, και συνήθως έχουν μέχρι μία καμπύλη ή στροφή, όμως στα κούντου (Tragelaphus strepsiceros καιTragelaphus imberbis), έχουν παραπάνω, περίπου 2 με 3 στροφές.

 Βιότοπος και τροφή 
Κυριότερα ενδιαιτήματα για τα είδη αποτελούν τα βροχερά δάση, τα ορεινά δάση και οι μικτές περιοχές με αραιό δάσος και σαβάνα. Επίσης, ο βιότοπός τους επίσης περιλαμβάνει και υδάτινο στοιχείο. Τρέφονται κυρίως με χορτάρι, θάμνους και άλλα χαμηλά φυτά, κυρίως με μονοκοτυλήδονα ή δικοτυλήδονα. Μερικές φορές όμως, μπορεί να τραφούν με φρούτα και φύλλα διαφόρων δέντρων.

 Είδη 
Το γένος περιλαμβάνει 8 είδη:
Αρ.Όνομα & εικόναΕπιστημονική ονομασίαΓεωγραφική εξάπλωση1Μπόνγκο
200x200εσTragelaphus eurycerusΚαμερούν, Κεντροαφρικανική Δημοκρατία, Δημοκρατία του Κονγκό, Λαϊκή Δημοκρατία του Κονγκό, Ακτή Ελεφαντοστού, Ισημερινή Γουινέα, Γκαμπόν, Γκάνα, Γουινέα, Λιβερία, Σιέρα Λεόνε, Νότιο Σουδάν2Μεγάλο κούντου
200x200εσTragelaphus strepsicerosΑιθιοπία, Τανζανία, Ερυθραία, Κένυα, Ζάμπια, Αγκόλα, Ναμίμπια, Μποτσουάνα, Ζιμπάμπουε, Νότια Αφρική, Κεντροαφρικανική Δημοκρατία, Τσαντ, Λαϊκή Δημοκρατία του Κονγκό, Τζιμπουτί, Μαλάουι, Μοζαμβίκη, Σομαλία, Εσουατίνι και Ουγκάντα3Ιμπαμπάλα
200x200εσTragelaphus sylvaticusΣτο μεγαλύτερο μέρος της Υποσαχάριας Αφρικής4Κέβελ
200x200εσTragelaphus scriptusΑπό τη Σενεγάλη και τη νότια Μαυριτανία σε όλη την Σαχέλ, ανατολικά μέχρι την Αιθιοπία και την Ερυθραία και νότια προς την Αγκόλα και τη νότια Λαϊκή Δημοκρατία του Κονγκό.5Μικρό κούντου
267x267εσTragelaphus imberbisΑιθιοπία, Κένυα, Σομαλία, Νότιο Σουδάν, Τανζανία και Ουγκάντα​​, αλλά είναι εξαφανιστεί στο Τζιμπουτί.6Ορεινό νυάλα
300x300εσTragelaphus buxtoniΠεριοχές της ορεινής Αιθιοπίας ανατολικά της Κοιλάδας του Rift7Νυάλα
200x200εσTragelaphus angasiiΝοτιοδυτική Αφρική8Σιτατούνγκα
267x267εσTragelaphus spekiiΑγκόλα, Μπενίν, Μποτσουάνα, Μπουρούντι, Καμερούν, Κεντροαφρικανική Δημοκρατία, Τσαντ, Λαϊκή Δημοκρατία του Κονγκό, Ισημερινή Γουινέα, Γκαμπόν, Γκάμπια, Γκάνα, Γουινέα, Γουινέα - Μπισσάου, Κένυα, Μοζαμβίκη, Ναμίμπια, Νιγηρία, Ρουάντα, Σενεγάλη, Νότιο Σουδάν, Τανζανία, Ουγκάντα​​, Ζάμπια και Ζιμπάμπουε.

 Παραπομπές 

Κατηγορία:Βοοειδή
Κατηγορία:Θηλαστικά της Αφρικής
Κατηγορία:Φυτοφάγα